Author: administrator
Last saved by: viktoria.radvanska
Company: Abyss

Predkladacia správa

Podľa uznesenia vlády SR č. 1077 zo dňa 12. 12. 2007 ministerstvá, ktoré sú zriaďovateľmi štátnych rozpočtových organizácií a štátnych príspevkových organizácií, informujú vládu polročne o  prevodoch prebytočného nehnuteľného majetku štátu a zámenách nehnuteľného majetku štátu a prevodoch majetku štátu na základe uplatneného práva prednostnej kúpy majetku štátu alebo zákonného predkupného práva v správe týchto organizácií realizovaných podľa zákona NR SR č. 278/1993 Z. z. o správe majetku štátu v znení neskorších predpisov. 
 
Ministerstvo zdravotníctva Slovenskej republiky predkladá vláde Slovenskej republiky informáciu o postupe pri prevodoch prebytočného nehnuteľného majetku štátu a pri zámenách nehnuteľného majetku štátu a prevodoch majetku štátu na základe uplatneného práva prednostnej kúpy majetku štátu alebo zákonného predkupného práva realizovaných podľa zákona NR SR č. 278/1993 Z. z. o správe majetku štátu v znení neskorších predpisov správcami majetku štátu v zriaďovateľskej pôsobnosti  Ministerstva zdravotníctva Slovenskej republiky za obdobie od 1. 12. 2008 do 31. 5. 2009. Ide o týchto správcov majetku štátu: štátne rozpočtové organizácie: Regionálny úrad verejného zdravotníctva so sídlom v Žiari nad Hronom a štátne príspevkové organizácie: Detskú fakultnú nemocnicu s poliklinikou Bratislava, Fakultnú nemocnicu s poliklinikou F. D. Roosevelta Banská Bystrica, Fakultnú nemocnicu s poliklinikou Bratislava, Fakultnú nemocnicu L. Pasteura Košice, Fakultnú nemocnicu s poliklinikou Nové Zámky, Fakultnú nemocnicu s poliklinikou J. A. Reimana Prešov, Nemocnicu s poliklinikou Žilina, Psychiatrickú liečebňu Sučany a Záchrannú a dopravnú zdravotnícku službu Bratislava.
 
Predložený materiál má informatívny charakter a nemá vplyv na verejné financie, obyvateľov, hospodárenie podnikateľskej sféry ani iných právnických osôb, životné prostredie ani zamestnanosť, a preto neobsahuje doložku o finančných, ekonomických, environmentálnych vplyvoch a vplyvoch na zamestnanosť.